2016-os spanyol labdarúgókupa-döntő
A Copa del Rey 2015–16-os idénye volt a spanyol labdarúgókupa 114. kiírása. A kupa döntőjét 2016 május 22-én rendezték a Vicente Calderón Stadionban.
A Barcelona 2–0-ra győzött a 
Sevilla csapata ellen a hosszabbításban és ezzel megszerezte a 28. címét.

Út a döntőig

Barcelona

Barcelona a legjobb 32 között kezdett, a Segunda División B-ben szereplő Villanovense csapata ellen. Az első meccs a (Villanueva de la Serenában 2015. október 28-án egy gól nélküli döntetlennel végződött. A második mérkőzésen, december 2-án a Camp Nou-ban Barcelona 6–1-es hazai győzelmet aratott. A gólgyártást Dani Alves kezdte meg egy távoli lövéssel a negyedik percben, Sandro mesterhármasával és Munir duplázásával alakult ki a végeredmény .

A legjobb 16 között a városi rivális Espanyollal találkozott a barcelonai derbin. 2016. január 6-án, a 4–1-es hazai győzelem alkalmával Messi duplázott, Gerard Piqué és Neymar egy–egy gólig jutott. Egy héttel később az RCDE Stadiumban a Barcelona 2–0-s győzelmet aratott Munir duplázásával.

A negyeddöntőben az FC Barcelona az Athletic Bilbaoval mérkőzött meg. 
Január 20-án San Mamésben 2–1-ra győzött Munir és Neymar egy-egy góljával. Egy héttel később Iñaki Williams góljával vezetés szereztek a baszkok, de a második félidőben Luis Suárez, Gerard Piqué és Neymar is betalált, a Barcelona átvette a vezetést és megnyerte a találkozót.

Az elődöntőben a Valenciával csapott össze a katalán gárda és 7–0-ra győzött hazai pályán, február 3-án Luis Suárez négy góljával és Lionel Messi mesterhármasával. Egy héttel később a Estadio Mestalla-ban Álvaro Negredo és Wilfrid Kaptoum találataival döntetlenre végződött a mérkőzés.

Sevilla

Sevilla a Logroñés csapata ellen kezdett. Az első mérkőzés 2015. december 3-án 3–0-ra megnyerte, Coke, Michael Krohn-Dehli és Ciro Immobile találatával. Két héttel később a Estadio Ramón Sánchez Pizjuán-ban  2–0-ra győzött Ciro Immobile és a csapatkapitány José Antonio Reyes egy-egy góljával.

A legjobb 16 között a Real Betis csapatával csapott össze. Idegenben az első mérkőzésen 2–0-ra győzött, Krohn-Dehli és Grzegorz Krychowiak találatával.
A visszavágón  4–0-ra nyertek, Reyes és Adil Rami góljával az első félidőben, Kevin Gameiro és Gaël Kakuta góljával a második félidőben kialakítva a végeredményt.

Az elődöntőben a Celta Vigo volt az ellenfél és  február 4-én Rami fejesével, Gameiro duplájával és a volt Celta-játékos Krohn-Dehli góljával 4–0-ra győzött a Sevilla. Egy héttel később a Balaídos-ban a Celta Vigo játékosa, Iago Aspas duplázott, de Éver Banega és Konopljanka egyenlített, így vendégek jutottak a döntőbe.

Fordítás

Jegyzetek

Források
jegyzőkönyv 
mérkőzés az nso.hu-n 
Sevilla-Barcelona döntő lesz a spanyol kupában
eldőlt Madridban lesz a spanyol kupadöntő

spanyol kupa döntő
Copa del Rey szezonok
Az FC Barcelona mérkőzései
A Sevilla FC mérkőzései